

**DRUSKININKŲ SAVIVALDYBĖS TARYBA**

**SPRENDIMAS**

**DĖL DRUSKININKŲ „SAULĖS“ PAGRINDINĖS MOKYKLOS DIREKTORIAUS**

**2017 METŲ ATASKAITOS**

2018 m. kovo 29 d. Nr. T1-55

Druskininkai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir remdamasi Druskininkų savivaldybės tarybos veiklos reglamento, patvirtinto Druskininkų savivaldybės tarybos 2011 m. rugpjūčio 30 d. sprendimu Nr. T1-115 „Dėl Druskininkų savivaldybės tarybos veiklos reglamento tvirtinimo“, IV skyriaus 150 punktu, Druskininkų savivaldybės taryba n u s p r e n d ž i a:

Pritarti Druskininkų „Saulės“ pagrindinės mokyklos direktoriaus 2017 metų ataskaitai (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Ričardas Malinauskas

\_\_\_\_\_\_\_\_\_\_\_\_\_\_

PRITARTA

Druskininkų savivaldybės tarybos

2018 m. kovo 29 d. sprendimu Nr.T1-55

**DRUSKININKŲ „SAULĖS“ PAGRINDINĖS MOKYKLOS**

**DIREKTORIAUS 2017 METŲ ATASKAITA**

**I. ĮVADAS**

Druskininkų „Saulės“ pagrindinė mokykla veikia pagal nuostatus, patvirtintus Druskininkų savivaldybės tarybos 2014 m. rugsėjo 30 d. sprendimu Nr. T1-145 (Druskininkų savivaldybės tarybos 2016 m. spalio 28 d. sprendimo Nr. T1-195 redakcija).

Mokykloje vykdomos priešmokyklinio, pradinio, pagrindinio ugdymo pirmoji ir antroji dalys, 7(6)-16 metų mokiniams, atvykusiems gydytis į medicininės reabilitacijos ir sanatorinio gydymo sveikatos priežiūros įstaigą (Vilniaus universitetinės vaikų ligoninės Santariškių klinikų filialo vaikų reabilitacijos skyriuje Druskininkų „Saulutė“ besimokančių vaikų klasės). Priešmokyklinis ugdymas besigydantiems mokiniams pradėtas vykdyti nuo 2016 m. rugsėjo 1 d. Sanatorinėse klasėse siekiama užtikrinti mokyklos, iš kurios mokinys atvyko, pasirinkto ugdymo turinio įgyvendinimo tęstinumą, diferencijavimo bei individualizavimo galimybes.

Nuo 2016 m. rugsėjo 1 d. ugdymo proceso organizavimas ir neformalusis vaikų švietimas papildytas atskirais Ekologijos ir aplinkos technologijų ugdymo sampratos, patvirtintos Lietuvos Respublikos švietimo ir mokslo ministro 2015 m. balandžio 23 d. įsakymu Nr. V-379, elementais. Pasirinktos ekologijos ir aplinkos technologijų pakraipos tikslas - pradiniame ugdyme perteikti ekologijos žinių pradmenis, suformuoti ekologijos ir aplinkos technologijų brandos pagrindus; pagrindiniame ugdyme – nuosekliai plėsti ekologijos ir aplinkos technologijų žinias, mokinių praktinių gebėjimų lauką, formuoti atsakingą, gamtą tausojantį elgesį. Penktose klasėse dėstomas ugdymo turinį papildantis dalykas – sveika gyvensena, ekologijos ir aplinkos technologijų temos integruojamos į mokomuosius dalykus, projektinę veiklą, klasių auklėtojų veiklą, parengtas 2017-2018 m. m. gamtamokslinių, ekologinių ir projektinių veiklų planas. Organizuojamos gamtamokslinių, ekologinių, tyriminių, praktinių ir projektinių veiklų dienos, vykdomi gamtos pažinimo ir puoselėjimo, sveikos gyvensenos, aplinkosaugos renginiai ir projektai. Bendradarbiaujame su Dzūkijos nacionalinio parko direkcija, 2017 m. glaudžiai bendradarbiavome su Druskininkų miškų urėdija, miško muziejumi „Girios aidas“, Druskininkų sav. visuomenės sveikatos biuru.

2017 m. sausio 9 d. direktoriaus įsakymu Nr. V1-4 „Dėl 2017-2019 metų mokyklos strateginio veiklos plano rengimo“ patvirtinta darbo grupė, sudaryta iš mokytojų, mokinių ir tėvų atstovų, parengė mokyklos strateginį planą 2017 – 2019 metų laikotarpiui, kuris patvirtintas 2017 m. rugpjūčio 31 d. mokyklos direktoriaus įsakymu Nr.V1-98.

Pagrindinė švietimo veiklos rūšis: pagrindinis ugdymas (kodas 85.31.10).

Kitos veiklos rūšys: priešmokyklinio amžiaus vaikų ugdymas (kodas 85.10.20); pradinis ugdymas (kodas 85.20); kitas, niekur kitur nepriskirtas švietimas (kodas 85.59), gamtosauginis, ekologinis švietimas (kodas 85.59).

Mokyklos buveinė: Ateities g. 13, LT- 66301 Druskininkai.

Mokyklos vizija:kiekvieno mokinio ugdymosi sėkmės ir kiekvieno bendruomenės nario tobulėjimo siekianti mokykla, nuolat įsivertinanti ir savo veikloje besivadovaujanti bendruomenės susitarimais.

Mokyklos misija: sudaryti tinkamas sąlygas kiekvieno mokinio ugdymosi sėkmei ir saviraiškiam dalyvavimui mokyklos gyvenime, skatinant jį siekti asmenybės brandos, gerų pasiekimų ir pažangos.

Veiklos prioritetai: pamokos organizavimo tobulinimas; tėvų ir mokyklos bendradarbiavimo stiprinimas; saugios ir kultūringos ugdymo (si) aplinkos kūrimas.

**II. 2017 METŲ MOKYKLOS VEIKLOS ANALIZĖ**

**Tikslai**

1. Nuosekliai ir efektyviai tobulinti ugdymo kokybę, siekiant kiekvieno mokinio asmeninės pažangos.

2. Aktyvinti visų mokyklos bendruomenės narių bendradarbiavimą, kuriant motyvuojančią, saugią, sveiką, draugišką ir savitą mokymo(-si) aplinką.

**Uždaviniai**

1. Tobulinti pamokos planavimą ir organizavimą, užtikrinti veiksmingą mokymosi pagalbos teikimą.

2. Tobulinti pedagogų dalykines ir bendrąsias kompetencijas.

3. Stiprinti mokyklos bendruomenės narių bendradarbiavimą per komandinį darbą, skatinant aktyvų dalyvavimą mokyklos gyvenime.

4. Kurti motyvuojančią mokytis, draugišką aplinką, palankią gamtą tausojančio elgesio, sveikos gyvensenos vertybinių nuostatų formavimui, sveikos aplinkos kūrimo ir puoselėjimo gebėjimų ugdymui.

**Pedagoginiai darbuotojai ir kvalifikacijos kėlimas**

Mokykloje 2017 m. dirbo 55 mokytojai ir 16 darbuotojų, teikiančių pagalbą specialiųjų poreikių mokiniams.

1 lentelė. Pedagoginiai darbuotojai ir pagalbos mokiniui specialistai

|  |  |  |  |  |
| --- | --- | --- | --- | --- |
| Mokytojai | | | | |
| Metai / Skaičius | Mokytojai | | Vyr. mokytojai | Mokytojai metodininkai |
| 2016 m. 56 | 4 | | 44 | 8 |
| 2017 m. 55 | 6 | | 39 | 10 |
| Darbuotojai, teikiantys pagalbą vaikui | | | | |
| Specialistai | | Skaičius | | Dirba nepilnu etatu |
| Logopedas | | 1 | | - |
| Specialusis pedagogas | | 1\*\*+1\* | | - |
| psichologas | | 1\*\* | | - |
| Socialinis pedagogas | | 1+1\* | | - |
| Mokytojo padėjėjas | | 9+2\* | | 10 |
| Grupės auklėtojo padėjėjas | | 1 | | 1 |

\*Vilniaus universitetinės vaikų ligoninės Santariškių klinikų filialo vaikų reabilitacijos skyriuje Druskininkų „Saulutė“ besimokančių vaikų klasėse.

\*\* Mokyklai 2017-2018 m. m. trūksta darbuotojų.

2017 metais atestuoti 2 mokytojai: pradinio ugdymo mokytojai L. Bukauskienei ir technologijų mokytojui A. Trainavičiui suteikta mokytojo metodininko kvalifikacinė kategorija. 2018 metais aukštesnei kvalifikacinei kategorijai numatyta atestuoti 3 mokytojus.

2 lentelė. Pedagoginės ir nepedagoginės pareigybės

|  |  |  |
| --- | --- | --- |
| Pareigybės | Pareigybių skaičius  2016 m. | Pareigybių skaičius  2017 m. |
| Pedagoginės pareigybės | 17,75 | 18,75 |
| Nepedagoginės pareigybės | 32,5 | 35.25 |

Pedagoginių pareigybių skaičius padidėjo viena pailgintos dienos grupės auklėtojo pareigybe. Nepedagoginių pareigybių skaičius padidėjo 2,75 mokytojo padėjėjo pareigybės.

**Mokinių skaičiaus kaita**

3 lentelė. Klasių komplektų ir mokinių skaičiaus kaita 2015-2017 m.

|  |  |  |  |  |  |  |  |
| --- | --- | --- | --- | --- | --- | --- | --- |
| Mokslo metai | Bendras mokinių skaičius | Klasių komplektų skaičius | Priešmok. Ugdymo gr. Vaikų sk. | 1-4 klasės | 5-8 klasės | 9-10 klasės | Spec. (lavinamosios)  kl. |
| 2015-2016 | 546 | 27+5\* | 58 | 230 | 205 | 45 | 8 |
| 2016-2017 | 539 | 27+6\* | 54 | 243 | 200 | 32 | 10 |
| 2017-2018 | 543 | 27+6\* | 48 | 254 | 201 | 27 | 13 |

\*Vilniaus universitetinės vaikų ligoninės Santariškių klinikų filialo vaikų reabilitacijos skyriuje Druskininkų „Saulutė“ besimokančių vaikų jungtinių klasių komplektai.

Lyginant su 2016-2017 m. m. bendras klasių komplektų skaičius nesikeitė, bendras mokinių skaičius padidėjo 4 mokiniais. Didėjo mokinių skaičius 1-4 klasėse ir specialiosiose (lavinamosiose) klasėse, tačiau mažėjo mokinių 9-10 klasėse. Dauguma mokinių, baigę 8 klasę, išvyksta mokytis į „Ryto“ gimnaziją.

4 lentelė. Mokinių kaita per mokslo metus

|  |  |  |  |  |
| --- | --- | --- | --- | --- |
| Švietimo įstaiga, vietovė | 2015-2016 m. m. | | 2016-2017 m. m. | |
| Išvyko | Atvyko | Išvyko | Atvyko |
| Užsienis | 5 | 4 | 2 | 1 |
| Kitos savivaldybės | 9 | 3 | 2 | 6 |
| „Ryto“ gimnazija | 48 (8-okai) | 1 | 33 (8-okai) | 1 |
| „Atgimimo“ mokykla | 6 | 2 | 1 | 3 |
| Viečiūnų pagrindinė mokykla | 1 | 6 |  | - |
| Leipalingio pagrindinė mokykla | 1 | -- | 1 | - |
| Švietimo centras | 6 | -- | 1 | - |
| Viso: | 76 | 16 | 40 | 11 |

Vidutinis metinis mokinių skaičius sanatorinėse klasėse 2015-2016 m. m. – 73 mokiniai, 2016-2017 m. m. – 72 mokiniai.

**Specialiųjų poreikių mokiniai**

2017 m. rugsėjo 1 d. duomenimis mokyklą lanko 75 specialiųjų poreikių mokiniai, turintys: aktyvumo ir dėmesio sutrikimą (1), emocijų sutrikimą (2), kalbėjimo ir kalbos sutrikimų (18), kompleksinę negalią (5), kompleksinių sutrikimų (36), bendrųjų mokymosi sutrikimų (2), lėtinių neurologinių sutrikimų (2), specialiųjų mokymosi sutrikimų (3), neverbalinių mokymosi sutrikimų (2), nežymų intelekto sutrikimą (2), vidutinį intelekto sutrikimą (1), mokymosi sunkumų (1). 25 mokiniai mokosi pagal pritaikytas Bendrąsias programas, 4 mokiniai – pagal individualizuotas programas. Šie mokiniai integruoti į bendrojo lavinimo klases. 13 mokinių mokosi specialiosiose (lavinamosiose) klasėse, 5 iš jų ugdomi pagal socialinių įgūdžių programą.

5 lentelė. Specialiųjų poreikių mokinių kaita bendrose ir specialiosiose klasėse.

|  |  |  |
| --- | --- | --- |
| Mokinių skaičius/ Mokslo metai | 2016/2017 m. m. | 2017/2018 m. m. |
| Spec. poreikių mokinių skaičius bendrose klasėse | 77 | 75 |
| Spec. poreikių mokinių skaičius specialiosiose (lavinamosiose) klasėse | 10 | 13 |

Logopedė teikia pagalbą 69 mokiniams, turintiems kalbėjimo ir kalbos bei kitų komunikacijos sutrikimų.

**Dešimtokų tolesnis mokymasis**

2016-2017 m. m. mokyklą baigė 16 dešimtokų. 7 mokiniai toliau mokosi Druskininkų „Ryto“ gimnazijoje, 3 Druskininkų švietimo centre , 2 - Daugų technologijos ir verslo mokykloje 1 – Alytaus profesinio rengimo centre, 1 – Vilniaus automechanikos ir verslo mokykloje, 1 – išvyko į užsienį, 1 nesimoko.

6 lentelė. Pagrindinės mokyklos baigimas ir tolesnis dešimtokų mokymasis

|  |  |  |
| --- | --- | --- |
| Įstaiga | 2015 – 2016 m. m. | 2016-2017 m. m. |
| Druskininkų „Ryto“ gimnazija | 13 | 7 |
| Daugų technologijos ir verslo mokykla | - | 2 |
| Varėnos technologijos ir verslo mokykloje | 1 | - |
| Vilniaus automechanikos ir verslo mokykla | - | 1 |
| Druskininkų švietimo centras | 3 | 3 |
| Vilniaus profesinio rengimo centre | 1 | - |
| Alytaus profesinio rengimo centras | 4 | 1 |
| Druskininkų amatų mokykla | 1 | - |
| Nesimoko | - | 1 |
| Išvyko į užsienį | - | 1 |
| Dešimtokų skaičius | **22** | **16** |

**Socialinė mokyklos situacija**

7 lentelė. Nemokamai maitinimų mokinių skaičius

|  |  |  |
| --- | --- | --- |
| Metai | Klasės | Mokinių skaičius  (spalio 1 d. duomenimis) |
| 2016 | Priešmokyklinės grupės | 2 |
| 1-4 kl. | 27 |
| 5-10 kl. | 39 |
| Viso | **68** |
| 2017 | Priešmokyklinės grupės | 6 |
| 1-4 kl. | 21 |
| 5-10 kl. | 36 |
| Viso | **63** |

Nemokamai maitinamų mokinių sumažėjo. Pavežamų mokinių skaičius nepakito. Geltonuoju autobusu pavežamų mokinių skaičius padidėjo, nes patogesnis laikas vaikams atvykti į mokyklą ir grįžti į namus.

8 lentelė. Pavežamų į mokyklą mokinių skaičius ir vežiojimo būdai

|  |  |  |  |  |  |
| --- | --- | --- | --- | --- | --- |
| Metai | Mokinių skaičius | Geltonieji autobusai | Maršrutiniai autobusai | Mišriuoju vežiojimo būdu | Vežioja tėvai |
| 2016 | 65 | 13 | 15 | 21 | 16 |
| 2017 | 65 | 21 | 12 | 17 | 15 |

**III. 2017 METŲ MOKYKLOS VEIKLOS TIKSLŲ IR UŽDAVINIŲ ĮGYVENDINIMAS**

**Pamokos planavimo ir organizavimo tobulinimas, veiksmingos mokymosi pagalbos teikimas**

Siekiant gerinti ugdymo organizavimo kokybę, mokytojai vedė atviras ir integruotas pamokas, pamokas netradicinėje aplinkoje: buvo išnaudojamos mokyklos erdvės, gamta, miesto muziejai, kurie siūlo puikias edukacines programas įvairaus amžiaus mokiniams. Padedant Savivaldybės administracijai ir Druskininkų miškų urėdijai, sutvarkytas mokyklos vidinis kiemelis, pastatyta funkcionali medinė pavėsinė, - šiltuoju metų laiku tapo puikia papildoma erdve ir mokinių poilsiui pertraukų metu, ir pamokų bei renginių vedimui – „žaliąja lauko klase“. Integruotos pamokos ypač patinka pradinių klasių mokiniams, būsimiems penktokams, jas kartu vedė pradinių klasių mokytojai ir mokytojai dalykininkai. Bendrosios ir dalykinės mokinių kompetencijos buvo plėtojamos ir kitomis ugdymo formomis: organizuotos gamtamokslinių, tyriminių ir projektinių veiklų dienos „Ieškau, tyrinėju, atrandu“, „Esu šios Žemės vaikas“, kurių metu vaikai tyrinėjo gamtą, vykdė laboratorinius bandymus, rinko medžiagą, susitiko su įdomiais žmonėmis. Nuo 2017-2018 m. m. pradžios ugdymo procese, įrengus 3D technologijų klasę, pradėti naudoti 3D objektai gamtos mokslų pamokose ir pradinio ugdymo pamokose. Naujai atidarytoje klasėje mokiniai pamokų metu turi galimybę gilinti teorines žinias, o mokytojai – vaizdingiau ir įdomiau išdėstyti mokomąją medžiagą, testais patikrinti, kaip mokiniai suprato ir įsisavino informaciją.  Mokytojui parinkus atitinkamą pamokos temą, mokiniai gali stebėti žmogaus smegenų, širdies, akių, inkstų sandarą ir veiklą, pamatyti, kaip vyksta ląstelių dalijimasis,  pradinukai turi galimybę tokiu būdu susipažinti su Saulės sistema, mokytis matematikos veiksmų interaktyvioje 3D žaislų parduotuvėje.

Buvo nuolat stebima ir planuojama kiekvieno mokinio asmeninė pažanga. Mokinių mokymosi pasiekimai fiksuojami mokinio pažangos rodiklių lapuose po I-ojo ir II-ojo pusmečių, pažanga reguliariai aptariama klasių valandėlių metu kartą per mėnesį, kartu su pagalbos mokiniui specialistais analizuojamos mokymosi sunkumų ir nesėkmių priežastys ir numatomi mokymosi pažangos siekimo būdai. Mokiniams, turintiems žemus mokymosi pasiekimus arba kai pasiekimų lygis žemesnis nei numatyta Pagrindinio ugdymo bendrosiose programose ir mokiniai nedaro pažangos, kai mokiniai dėl ligos ar kitų priežasčių praleido dalį pamokų, taip pat siekiant sudaryti sąlygas mokykloje atlikti namų darbų užduotis, buvo numatytos ir vykdomos ilgalaikės ir trumpalaikės konsultacijos mokiniams iš lietuvių kalbos, matematikos ir užsienio kalbų). Gabiems mokiniams buvo parengtos ir siūlomos šių dalykų modulių programos.

Metodinėje taryboje išanalizuoti nacionalinio mokinių pasiekimų patikrinimo rezultatai, jie leido palyginti ir objektyviai įsivertinti 2016 – 2017 m. m. mokinių pasiekimus savivaldybės ir respublikos kontekste, su jais supažindinti mokytojai. Galime pasidžiaugti gerais rašymo ir gamtos mokslų rezultatais, pagal surinktų šių dalykų taškų dalį ženkliai lenkiančiais didmiesčių mokyklų vidurkį.

9 lentelė. Nacionalinio mokinių pasiekimų patikrinimo rezultatai

|  |  |  |  |  |  |
| --- | --- | --- | --- | --- | --- |
| 2 kl. (surinktų taškų dalis proc.) | | | | | |
| Dalykai | 2015-2016 m. m. | | 2016-2017 m. m. | | Šalies NMPP vidurkis (2016-2017 m. m.) |
| Matematika | - | | **86,3** | | 79,9 |
| Skaitymas | - | | **78,6** | | 72,3 |
| Rašymas (teksto kūrimas) | - | | **78,4** | | 77,4 |
| Rašymas (kalbos sandaros pažinimas) | - | | **84,0** | | 83,4 |
| 4 kl. (surinktų taškų dalis proc.) | | | | | |
| Matematika | 51,6 | **58,1** | | 52,7 | |
| Skaitymas | 54,4 | **63,5** | | 55,5 | |
| Rašymas | 67,2 | **73,6** | | 58,1 | |
| Pasaulio pažinimas | 51,6 | **62,8** | | 52,3 | |
| 6 kl. (surinktų taškų dalis proc.) | | | | | |
| Matematika | 41,0 | **52,4** | | 48,0 | |
| Skaitymas | 59,1 | **49,1** | | 43,4 | |
| Rašymas | 64,3 | **55,2** | | 42,6 | |
| 8 kl. (surinktų taškų dalis proc.) | | | | | |
| Matematika | 45,8 | **49,8** | | 44,1 | |
| Skaitymas | 62,1 | **61,7** | | 51,6 | |
| Rašymas | 64,7 | **67,6** | | 45,0 | |
| Gamtos mokslai | 49,5 | **60,2** | | 43,9 | |
| Socialiniai mokslai | 60,7 | **48,6** | | 39,4 | |

Mokinių tėvai visą informaciją apie jų vaikų mokymosi pažangą ir pasiekimus, apie mokykloje vykdomas priemones mokinių pažangos skatinimui sužino per el. dienyną, individualių pokalbių ir tėvų susirinkimų metu.

**Pedagogų dalykinių ir bendrųjų kompetencijų tobulinimas ir projektinė veikla**

Kiekvienam pedagogui buvo sudarytos sąlygos tobulinti bendrąsias kompetencijas ir kelti savo dalykinę kvalifikaciją. Mokytojai skatinami ieškoti efektyvesnių mokymo būdų, taikyti naujoves, perimti kolegų gerąją patirtį. Ištirti mokytojų kompetencijų tobulinimosi poreikiai ir numatyti komandiniai seminarai. Kvalifikacijos tobulinimais 2017 m. buvo orientuotas į pamokos organizavimo tobulinimą, IKT naudojimą ugdymo procese, mokymo metodų ir priemonių tikslingą parinkimą aktyvinant mokinių veiklą per pamokas. Mokytojai dalyvavo Druskininkų švietimo centro, Ugdymo plėtotės centro, Specialiosios pedagogikos ir psichologijos centro organizuotuose seminaruose, o taip pat ir seminaruose virtualioje mokymosi aplinkoje. Visiems pedagogams sudarytos sąlygos nemokamai naudotis nuotolinio mokymo paslaugomis interneto svetainėje www.pedagogas.lt.

Mokyklos komanda, kartu su dešimčia kitų atrinktų Respublikos mokyklų, dalyvauja Švietimo ir mokslo ministerijos bei Ugdymo plėtotės centro inicijuotame projekte „Informatika pradiniame ugdyme“, kuris vykdomas nuo 2017 m. vasario  iki 2018 m. rugpjūčio mėn.. Projekto dalyviai kartu su mokslininkų grupe kuria ir išbando mokomąją medžiagą, parengtą remiantis informatikos turinio matmenimis, teikia siūlymus dėl informatikos turinio ir informatikos bendrosios programos pradinėse klasėse projekto, dalyvauja projekto renginiuose ir mokymuose, dalinasi gerąja patirtimi. Suomijos mokyklose ir Turku universitete stažavosi direktoriaus pavaduotoja ugdymui L.Vanagaitienė ir pradinio ugdymo mokytoja metodininkė L. Bukauskienė. 2017 m. birželio 5–9 d. vyko projekto kūrybinės dirbtuvės, kuriose dalyvavo ir mūsų mokyklos komanda. Dirbtuvių organizatorių suplanuotos intensyvios programos metu su dalyviais dirbo 20 lektorių.

Nuo 2017 m. rugsėjo mėn. mokykla kaip partnerė kartu su Vilniaus universitetu dalyvauja tarptautiniame edukaciniame bendrojo ugdymo strateginės partnerystės Erasmus+ projekte, vykdant inovacijų ir gerų praktikų pasikeitimo programą, kurią vykdo Turkijos technikos universitetas. Projektas vykdomas trejus metus, 6-8 klasėse bus atliekami tyrimai, kurių tikslas – tobulinti mokymo metodus informacinėmis komunikacinėmis technologijomis aprūpintose klasėse, atskleisti tarpkultūrinius mokymo skirtumus įvairiose Europos šalyse ir parengti rekomendacijas efektyvesnių mokymo metodų taikymui, siekiant panaikinti mokytojų kompetencijų skirtumus

Grupė pedagogų IKT žinias gilino seminare „Medijos ir nacionalinis saugumas: iššūkiai ir galimybės“. 6 pedagogai dalyvauja Nacionaliniame švietimo projekte „Lyderių laikas 3“. Bendradarbiaudama ir padedant savivaldybės administracijos Švietimo skyriui, nuo 2017 m. gruodžio mėn. mokykla pradėjo įgyvendinti iš Europos Sąjungos struktūrinių fondo lėšų bendrai finansuojamą projektą Nr. 09.2.1-ESFA-K-728-01-0039 „Druskininkų savivaldybės pradinio ugdymo pasiekimų gerinimas, lavinant socialinį-emocinį intelektą**“.** Projekto tikslas – gerinti pradinių klasių mokinių pasiekimus ugdant socialinį – emocinį intelektą. Projektas įgyvendinamas su partneriais – Leipalingio progimnazija ir Viečiūnų progimnazija. Kiekviena projekte dalyvaujanti mokykla gavo išsamią ekspertų konsultaciją – mokymus, kurių metu pedagoginiams darbuotojams buvo pateikta socialinio – emocinio ugdymo samprata, aptartos galimybės, kaip tobulinti mokyklos veiklą, mokyklos ruošėsi akredituotos socialinio-emocinio intelekto kompetencijų ugdymo programos „Laikas kartu“ įgyvendinimui – mokytojai dalyvavo 2 dienų mokymuose, gavo metodinius – informacinius paketus. Visos pradinės klasės gavo „Priemonių krepšelį“, kurį sudaro nešiojamasis kompiuteris, lavinantys žaidimai, knygos, įvairios kūrybinės užduotys, sėdmaišiai. Svarbus dėmesys projekte bus skiriamas ir tėvų įtraukimui - mokymams, kaip aktyviau dalyvauti vaikų ugdyme ir skatinti vaikų mokymosi motyvaciją. Tikimasi, kad įgyvendinus projektą pagerės bendras mikroklimatas mokyklose, mokymosi procesas ir naudojami metodai bus labiau orientuoti į aktyvų, smagų mokymąsi per vaikų patirtį, labiau atsižvelgiama į jausmus, plečiamos ugdymo aplinkos, aktyviau įtraukiami tėvai bei kiti socialiniai partneriai, o visos šios priemonės kartu gerins mokinių pasiekimus. Įgyvendinant programą jau pradėti organizuoti užsiėmimai klasėse, renginiai ir projektinės veiklos mokiniams bei jų tėvams. Ir įgyvendinus projektą, savivaldybės mokyklose bus vykdomos nuoseklios, kompleksiškos, akredituotos socialinio-emocinio ugdymo programos, mokytojai bei kitas mokyklos personalas įgis reikalingų žinių bei įgūdžių, reikalingų darbui su vaikais ugdant jų emocinį intelektą.

Pradinio ugdymo mokytojai dalyvavo 40 val. gamtamoksliniame seminare „Mokslinio tyrimo metodų praktinis taikymas pasaulio pažinimo pamokose“.

Mokyklos bendruomenei organizuotas seminaras „Kaip pergudrauti stresą? Kaip išvengti perdegimo? Psichologinės savipagalbos ABC“. PPT psichologė J. Kirkauskienė pravedė ŠMM akredituotą 40 val. programą „Mokykla tėvams ir auklėtojams“.

Mokytoja A. Keturkienė organizavo tėvams tėvystės įgūdžių tobulinimo programą „STEP“. 10 tėvelių baigė mokymus vaikų auklėjimo įgūdžių stiprinimo, lavinimo grupėje.  Tai jau septinta tėvelių grupė, įgijusi pozityvios tėvystės įgūdžių.

**Mokyklos bendruomenės narių bendradarbiavimo per komandinį darbą stiprinimas, skatinant aktyvų dalyvavimą mokyklos gyvenime**

Siekiant didinti mokinių mokymosi motyvaciją ir skatinti mokymosi pažangos siekimą, buvo stiprinamas komandinis darbas, mokytojų ir pagalbos mokiniui specialistų tarpusavio bendradarbiavimas, stiprinamas mokyklos ir šeimos ryšys. Tėvai kviečiami aktyviau dalyvauti mokyklos gyvenime, renginiuose, šventėse, drauge spręsti iškilusias ugdymo ir mokinių tarpusavio bendravimo problemas, skatinami aktyviai dalyvauti mokyklos tarybos darbe, klasių išvykose, pasitarimuose, kur dirbant komandomis ieškoma būdų spręsti mokinių tarpusavio santykių problemas, kylančias konfliktines ir netinkamo elgesio situacijas. Tėvai su mokyklos veikla galėjo susipažinti ir „Atvirų durų“ dienų metu.

**Neformalusis švietimas.** Buvo nemažai dėmesio skirta mokinių saviraiškai ir gebėjimams tobulinti, sudarytos sąlygos lankyti būrelius ir dalyvauti įvairiose projektinėse veiklose. Atsižvelgus į mokinių poreikius ir pageidavimus, buvo parengtos ir vykdomos 24 neformaliojo švietimo programos, numatančios įvairias menines, kūrybines, etnokultūrines, informacinių technologijų, sportines, praktines ir pažintines veiklas. Daugumos būrelių veikla tęstinė, todėl mokiniai jau keletą metų iš eilės renkasi tuos pačius būrelius. Naujai pasiūlytos mokiniams programos „Jaunieji programuotojai“, „Mažasis golfas“, „Drama“, „Gitaros pradžiamokslis“, „Gamtos tyrinėtojai“, „Keramikos studija“. 2017 m. spalio mėn., bendradarbiaujant su VŠĮ „Robotikos akedemija“, mokiniams pasiūlyta robotikos būrelio veikla. Robotikos užsiėmimai  skatina vaikų smalsumą, orientuotą į robotų kūrimą ir programavimą. Veiklų metu mokiniai gerina kalbėjimo įgūdžius, gilinasi į mokslo, inžinerijos ir technologijų problemas. Dirbdami komandoje, ugdo draugiškumą, įgyja algoritminio mąstymo pagrindų, rašo pirmąsias sukonstruotų mechanizmų programas. Jie patys konstruoja, ieško įvairių inžinerinių sprendimų naudodami LEGO MINDSTORM EV3 ir LEGO Education WeDo 2.0 robotikos konstruktorius.

Mokykla teikė paraišką ir buvo atrinkta dalyvauti respublikiniame „Neformaliojo vaikų švietimo paslaugų plėtros“ projekte, kurio dėka per 2017-2019 m. mokiniams bus sudarytos sąlygos nemokamai dalyvauti 6 edukacinėse programose. Rugsėjo mėn. organizuota išvyka į Ventės ragą, kurioje 25 mokiniai dalyvavo edukaciniame užsiėmime „Paukščių žiedavimas“. Lapkričio mėn. 7 – 10 klasių mokiniai vyko į antrą projekto išvyką, dalyvavo edukacinėje programoje Lietuvos nacionalinio radijo ir televizijos muziejuje.

Mokytojų D. Kvilonskienės ir R. Krivickienės paruoštos mokinės dalyvavo Alytaus raj. Alovės pagrindinėje mokykloje organizuotoje respublikinėje gamtamokslinėje konferencijoje „Augu ir mokausi, draugaudamas su gamta“, pradinių klasių mokytojų paruošti vaikai skaitė pranešimus Lazdijuose respublikinėje etnokultūros konferencijoje „Senolių skrynią pravėrus 2017“.

Mokyklai pasirinkus gamtamokslinę-ekologinę kryptį, siekiama ekologijos ir aplinkos technologijų žinių plėtimo, praktinių gebėjimų ir atsakingo, gamtą tausojančio elgesio formavimo, sveikos gyvensenos skatinimo, mokinių praktinių sveikos aplinkos kūrimo ir puoselėjimo gebėjimų ugdymo. Penktokams į ugdymo programą įtrauktas naujas dėstomasis dalykas „Sveika gyvensena“ , 1-10 klasių mokiniams organizuotos atskiros sportinių – sveikatinimo veiklų dienos, ekologijos ir aplinkos technologijų temos integruojamos į mokomuosius dalykus, projektinę ir klasės auklėtojų veiklą. Nuo spalio mėn. vykdomos 8 pasirinktos ekologijos ir aplinkos technologijų ugdymo srities neformaliojo švietimo programos, numatančios ir sportines – sveikatinimo veiklas, 2018 m. balandžio 5 d. mokykla ruošiasi organizuoti respublikinę mokytojų metodinę-praktinę konferenciją „Gamtamokslinio ugdymo įtaka vaikų pažintinės kompetencijos plėtotei“.

Lankantys būrelius mokiniai sėkmingai dalyvavo įvairiuose konkursuose, rungtyniavo varžybose, laimėjo prizines vietas: Lietuvos „Mažojo golfo“ čempionate, salės futbolo turnyro „DRUSKININKŲ PAVASARIS – 2017“, teisinių žinių konkurse „Temidė“, muzikinėje viktorinoje „Paslaptingasis M. K. Čiurlionio pasaulis", respublikiniame piešinių konkurse „Kas yra pilietiškumas“, Lietuvos mokyklų žaidynių mergaičių tinklinio varžybose, Lietuvos vaikų ir moksleivių lietuvių liaudies kūrybos atlikėjų konkurse „Tramtatulis“, Lietuvos mokyklų futbolo žaidynėse „LadyGolas“, Lietuvos mokyklų žaidynių kvadrato varžybose, Judesio dienos komandinėse varžybose ir kt. Antrus metus mokytoja I. Savulionienė su savo mokiniais dalyvavo respublikinėje pradinių klasių mokinių konferencijoje „Senolių skrynią atvėrus“. Specialią padėką už paruoštą ir pristatytą pranešimą gavo mokytojos Ievos auklėtinis, 2c klasės mokinys D. Dovidauskas.

Druskininkų savivaldybės administracijos organizuotame konkurse „EKOLOGIŠKOS KALĖDOS 2017“ dalyvavo 8 mokyklos komandos, sudarytos iš mokytojų, mokinių ir tėvelių! Kalėdinėms dekoracijoms naudotos tik ekologiškos medžiagos. Mokyklos erdvės buvo papuoštos išradingomis dekoracijomis, o priešmokyklinės grupės ( Pa, mokytoja Aušra Keturkienė) komanda laimėjo ir vieną iš 3 pagrindinių prizų – interaktyvią lentą.

**Motyvuojančios mokytis, draugiškos ir saugios aplinkos kūrimas, gamtą tausojančio elgesio ir sveikos gyvensenos vertybinių nuostatų formavimas**

2017 metais daug dėmesio skirta mokinių tarpusavio santykių gerinimui, emocinių problemų nagrinėjimui, drausmei bei lankomumui. Šį darbą nuo 2017 m. rugsėjo mėn. apsunkino pagalbos mokiniui specialistų trūkumas, šiais mokslo metais neturime specialiojo pedagogo ir psichologo. Labai padėjo tikslinė dotacija ir savivaldybės papildomai skirtos lėšos psichologinės pagalbos prieinamumui didinti, teikiant individualias ir grupines konsultacijas mokiniams ir tėvams, nes tokių konsultacijų poreikis didėja. 2017 m. gruodžio mėn. pravesta 36 akademinės valandos psichologo konsultacijų ir užsiėmimų mokiniams ir tėvams bei paskaita 5-8 klasėse dėstantiems mokytojams „ Paauglystė – laisvės ir atsakomybės ribos“.

Sausio-vasario mėnesiais socialinė pedagogė ir psichologė priešmokyklinių klasių mokiniams vedė socialinių įgūdžių ugdymo grupę „Padėk sau ir kitiems“. Šiais klausimais daug bendradarbiaujama su Švietimo skyriaus, Vaikų teisių apsaugos tarnybos specialistais.

Vykdoma OLWEUS patyčių prevencijos programa. Patvirtintos programos nuobaudų kopėčios – dokumentas, kuris apibūdina įvairias poveikio priemones ir jų taikymą, esant patyčių atvejams. Mokytojai ir kiti bendruomenės nariai dalyvavo mokymuose, mokėsi atpažinti patyčias, patobulintas budėjimas. 2017 m. lapkričio mėn. atliktos mokinių apklausos apie patyčias rezultatai parodė, kad patyčių situacija mokykloje gerėja, patyčių procentas lyginant su 2015 ir 2016 metais sumažėjo 27,4 proc. Bendruomenės susirinkime nutarta 2017-2019 metais dalyvauti tolimesniame patyčių prevencijos programos etape – siekiant OLWEUS mokyklos vardo – ir diegti Olweus programos kokybės užtikrinimo sistemą (OPKUS). 2017 m. kovo mėn. 1 d. su Specialiosios pedagogikos ir psichologijos centru ir Olweus programos instruktore Laimute Tautkiene pasirašyta trišalė OPKUS diegimo sutartis. OPKUS diegimo 2017-2018 mokslo metais klausimai 2017 m. rugsėjo 14 d. su programos instruktore aptarti Mokyklos Olweus programos koordinaciniame komitete.

Pradinėse klasėse papildomai pradėta įgyvendinti socialinio-emocinio intelekto kompetencijų ugdymo programa „Laikas kartu“, kuri padės mokytojams kurti saugią mokymosi aplinką ir išmokyti vaikus įgūdžių, padedančių pasiekti sėkmę mokykloje ir gyvenime. Programa orientuojasi į vaikų potencialą ir kreipia jų kūrybines galias taip, kad ateityje vaikai taptų gabūs, sveiki jauni žmonės, kurie turi pozityvius tikslus ir jaučia įsipareigojimus savo šeimai ir bendruomenei.

Mokykloje kasmet švenčiamos tradicinės, valstybinės šventės, minimos atmintinos dienos, organizuojami tradiciniai renginiai. Jau tradiciniais tapo Žemės dienos paminėjimo, „Padėkos dienos“ šventės, Bendruomenės sporto šventė, Pilietinės dainos konkursas, Pavasario mugė, Šeimos dienos šventė, Mokytojų dienos paminėjimas, Kalviškių mikrorajono eglutės įžiebimo šventė, ketvirtokų, aštuntokų ir dešimtokų palydėtuvės, kuriose dalyvauja mokiniai, mokytojai, mokinių tėvai, socialiniai partneriai. Renginiams organizuoti buvo sudaromos darbo grupės, į pagalbą pasitelkiami moksleivių klubo „MES“ ir mokinių tarybos nariai, iniciatyvūs mokinių tėvai.

**2017 metų veiklos tikslų ir uždavinių įgyvendinimas sanatorinėse klasėse**

Rengdami individualius besigydančių mokinių ugdymo planus sanatorinių klasių mokytojai kiekvieno mokinio sveikatos būklės ir individualių poreikių tenkinimo ypatumus aptaria su mokinį gydančiu gydytoju. Iškylančios ugdymosi problemos aptariamos su vaikų reabilitacijos skyriaus Druskininkų „Saulutė“ medikais, socialiniais darbuotojais. Sanatorinių klasių pedagogai dalyvauja savivaldybės mokytojų metodinių būrelių veikloje. Mokytojams sudarytos sąlygos tobulinti kvalifikaciją, mokyti inovatyviai, naudoti šiuolaikines mokymo technologijas – kiekvienoje klasėje yra internetas, kompiuteris, galimybė naudoti multimediją.

Atvykus specialiųjų poreikių turinčiam mokiniui į sanatorinę klasę, teikiamos specialiojo pedagogo rekomendacijos mokytojams konkretaus mokinio ugdymo klausimais.

Pedagogai ir medikai dalyvauja bendruose renginiuose, parodose, akcijose. Sanatorinių klasių mokytojų metodinė grupė bendradarbiauja su skyriaus Druskininkų „Saulutė“ vaikų užimtumo organizavimo specialistais organizuojant renginius.

**Problemos, siekiant įgyvendinti tikslus/ uždavinius ir numatytas priemones/ veiklas**

Daugėja mokinių su specialiaisiais poreikiais, kurie mokosi bendrose klasėse, pamokoje jie dažnai savarankiškai negali susidoroti su ugdymosi užduotimis, todėl pagal PPT rekomendacijas su kai kuriais iš jų dirba mokytojo padėjėjai. Tokiose klasėse sunkiau dirbti mokytojams, didėja mokytojo padėjėjų poreikis, tam reikia daugiau MK lėšų, kai kurie tėvai nepatenkinti, kad šie vaikai (dažniausiai su elgesio ir emocijų sutrikimais) mokosi bendrose klasėse ir daro spaudimą mokyklos administracijai dėl jų perkėlimo į kitą klasę.

Daugėja atvejų, kai mokiniui, turinčiam elgesio ir emocijų problemų, teikiama pagalba, ieškoma būdų kartu su tėvais padėti vaikui, tačiau tėvai neigiamai nusiteikia mokyklos atžvilgiu, nesistengia palaikyti tampresnių ryšių su mokykla, laikytis bendrų susitarimų ir įsipareigojimų, didesnę atsakomybę už vaiko ugdymą ir auklėjimą priskiria mokyklai. Šį darbą apsunkino pagalbos mokiniui specialistų trūkumas, 2017-2018 mokslo metais neturime specialiojo pedagogo ir psichologo.

Dažnesni mokinių netinkamo tarpusavio bendravimo atvejai ir virtualioje erdvėje, socialiniuose tinkluose, ypač „Facebook“, susirašinėjant telefono žinutėmis, ko mokykla negali sekti ir kontroliuoti. To dažnai negali suvaldyti ir tėvai, nesugebantys sukurti su vaikais tokio ryšio, kad vaikai jais pasitikėtų ir būtų atviri.

**Mokyklos lėšų, skirtų 2017 metų veiklos programai vykdyti, panaudojimas**

2017 metais skirtos lėšos įsisavintos 100,0 %. Iš Savivaldybės biudžeto gauta ir panaudota 264,0 tūkst. Eur. Iš jų: mokyklos mokymo aplinkos užtikrinimo programai vykdyti planuota ir panaudota 258,4 tūkst. Eur, iš jų: darbo užmokesčiui – 146,1 tūkst. Eur, soc. draudimo įmokoms – 44,8 tūkst. Eur, prekėms ir paslaugoms – 69,7 tūkst. Eur. Pajamos gautos už suteiktas paslaugas – 3,4 tūkst. Eur. Surinktos lėšos panaudotos prekėms ir paslaugoms.

Mokyklai skirtas finansavimas tęsti veiklą sanatorinėse klasėse iš specialiosios tikslinės dotacijos: ugdymo procesui organizuoti – 108,1 tūkst. Eur, iš jų: darbo užmokesčiui – 81,0 tūkst. Eur, soc. draudimo įmokoms – 25,3 tūkst. Eur, prekėms ir paslaugoms – 1,8 tūkst. Eur; ūkinei veiklai užtikrinti – 49,0 tūkst. Eur, iš jų – darbo užmokesčiui –21,8 tūkst. Eur, soc. draudimo įmokoms – 6,8 tūkst. Eur, prekėms ir paslaugoms – 18,5 tūkst. Eur, ilgalaikio turto įsigijimui – 1,9 tūkst. Eur. 2017 m. skirtos lėšos iš specialiosios tikslinės dotacijos mokyklos lavinamosios klasės aplinkai finansuoti – 10,4 tūkst. Eur, iš jų: darbo užmokesčiui – 2,6 tūkst. Eur, soc. draudimo įmokoms - 0,8 tūkst. Eur, prekėms ir paslaugoms – 6,1 tūkst. Eur, ilgalaikio turto įsigijimui – 0,9 tūkst. Eur.

10 lentelė. Ilgalaikio ir trumpalaikio turto įsigijimas 2017 metais.

|  |  |  |  |  |
| --- | --- | --- | --- | --- |
| Ilgalaikis turtas | | | | |
| Eil. Nr. | Turto įsigijimo šaltiniai | Įsigytas turtas | Turto vertė  (tūkst. eurų) | Iš viso  (tūkst. eurų) |
| 1. | Specialioji tikslinė dotacija lavinamosios ir sanatorinių klasių aplinkai finansuoti | 1. Masažo stalas  2. Programinės įranga 3 D klasei (Biologija 1-4 temos)  3. Projektorius | 0,9  1,2  0,7 | 2,8 |
| 2. | MK lėšos | 1. Programinė įranga 3 D klasei ( „Saulės, mėnulio ir žemės sistemos;“ „Matematika interaktyvioje 3 D žaislų parduotuvėje. | 1,2 | 1,2 |
| 3. | Paramos lėšos | 1. Kompiuteris 3 D klasei  2. Programinė įranga 3 D klasei | 0,6  0,1 | 0,7 |
| Iš viso: 4,7 | | | | |
| Trumpalaikis turtas | | | | |
| 1. | MK lėšos | 1.Vadovėliai, mokymo priemonės  2. Biuro įranga (kompiuteriai, projektoriai, 3D akiniai )  3. Sporto inventorius | 21,4  10,6  0,5 | 32,5 |
| 2. | Specialioji tikslinė dotacija lavinamosios ir sanatorinių klasių aplinkai finansuoti | 1. Spausdintuvai  2. Biuro įranga (kompiuteris, projektorius, elektroninis skambutis, planšetiniai kompiuteriai)  3. Baldai kabinetams ( minkštasuoliai „Jotulė“ kėdės aktų salei, biuro kėdės)  4. Ūkio inventorius (dulkių siurblys )  7. Grožinė literatūra | 0,8  2,5  2,5  0,3  0,5 | 6,6 |
| 3. | Mokymo aplinkos užtikrinimo programa | 1. Biuro įranga (projektorius)  2. Mokykliniai baldai (suolai, mokyklinės lentos)  3. Sporto inventorius  4. Horizontalios žaliuzės | 0,3  4,7  0,4  0,8 | 6,2 |
| 4. | Pajamos gautos už teikiamas paslaugas | 1. Biuro įranga ( garso kolonėlės)  2. Sporto inventorius  3. Ūkio inventorius  (vėliava, kiliminis takas, telefono aparatai) | 0,1  0,1  0,2 | 0,4 |
| Iš viso: 45,7 | | | | |

2017 m. mokykla įsigijo ilgalaikio ir trumpalaikio turto už 50,4 tūkst. eurų. Programa iš specialiosios tikslinės dotacijos mokinio krepšeliui finansuoti įvykdyta 100,0 %.

11 lentelė. Lėšos iš kitų šaltinių (2017 m.)

|  |  |  |  |  |  |
| --- | --- | --- | --- | --- | --- |
| Eil. Nr. | Lėšų gavimo šaltiniai | Gautos lėšos | Suma  (eurais) | Panaudotos lėšos | Suma  (eurais) |
| 1. | Paramos lėšos | Mokyklos bendruomenės narių parama (2 proc. pajamų mokesčio) | 1,3 | 1. Mokinių ekskursijoms ir išvykoms  2. Renginių, konkursų organizavimui  3. Mokyklos gerbūvio gerinimui | 0,1  0,2  1,0 |
|  |  | Iš viso: | **1,3** |  | **1,3** |
| 2. | Pajamos gautos už teikiamas paslaugas | 1. Už naudojimąsi sporto salės patalpomis;  2.Už naudojimąsi aktų salės patalpomis;  3. Už naudojimąsi kitomis patalpomis. | 2,0  1,2  0,2 | 1. Biuro įranga (garso kolonėlės, ekranas)  2. Sporto inventorius  3. Kitos prekės (kanceliarinės prekės, elektros prekės, toneriai, prekės smulkiam patalpų remontui)  4. Apmokėta už paslaugas  ( profilaktinį sveikatos patikrinimą, geriamojo vandens aparato nuomą, banko mokesčius, internetinės svetainės kūrimą, pirmosios pagalbos ir higienos įgūdžių mokymus, garažo nuomą) | 0,2  0,1  1,9  1,2 |
|  |  | Iš viso: | **3,4** |  | **3,4** |
|  | Iš viso **4,7** | | | **4,7** | |

12 lentelė. Kreditinis ir debetinis įsiskolinimas

|  |  |  |  |  |
| --- | --- | --- | --- | --- |
| Eil. Nr. | Straipsnio pavadinimas | Metų pradžioje  2016-12-31  (tūkst. Eur ) | Metų pabaigoje  2017-12-31  (tūkst. Eur) | Padidėjo+  Sumažėjo –  (tūkst. Eur) |
| 1. | Socialinio draudimo įmokos | 2,1 | - | **-2,1** |
| 2. | Paslaugų panaudojimas | **1,8** | **0,8** | **-1,0** |
| 2.1. | Šildymas | 0,9 | 0,8 | -0,1 |
| 2.2. | Elektros energija | 0,4 |  | -0,4 |
| 2.3. | Ryšių paslaugos | 0,1 |  | -0,1 |
| 2.6. | Kitos paslaugos | 0,4 |  | -0,4 |
|  | **Iš viso:** | **3,9** | **0,8** | **-3,1** |

Kreditinis įsiskolinimas padengtas 2018 m. sausio mėn.

13 lentelė. Neformaliojo vaikų švietimo vasaros atostogų metu programos „Vaivorykštė“ vykdymas (tūkst. Eur)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil.  Nr. | Programos  pavad. | Die-nų sk. | Vaikų skaičius | | Mokymo aplinkos užtikrinimo  programa | Nemokamam maitinimui | | | Tėvų  įnašai | **Iš**  **viso** |
| Soc. remtini | Už tėvų lėšas | Tikslinė  dotacija  socialinei  paramai  mokiniams  (pusryčiams, ir pietums) | Savivaldybės biudžeto  lėšos  gamybos  išlaidoms | Iš viso |
| 1. | „Vaivo-  rykštė“ | 10 | 40 | 97 | 3,8 | 1,0 | 0,1 | 1,1 | 2,5 | **7,4** |
|  | Iš viso: | 10 | 40 | 97 | 3,8 | 1,0 | 0,1 | 1,1 | 2,5 | **7,4** |
| Direktorė Ramutė Siliūnienė | | | | | | | | | | |

Druskininkų „Saulės“ pagrindinės

mokyklos direktoriaus 2017 metų ataskaitos

1 priedas

**Metinio veiklos plano 2017 metų rodiklių įgyvendinimo ataskaita**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tikslo kodas | | |  | | --- | | Uždavinio kodas | | | Priemonės kodas | | Veiklos kodas | | Vertinimo kriterijaus pavadinimas | | Vertinimo kriterijaus kodas | | Mato vienetas | Plano reikšmė | | Fakto reikšmė | | Įvykdymo proc. | | Paaiškinimai dėl nukrypimo nuo vertinimo kriterijaus plano |
| **Indėlio kriterijai** | | | | | | | | | | | | | | | | | | | |
| 01 | | 01 | | 01 | |  | | Pasitarimai pamokų planavimo ir organizavimo klausimais | | P-01-01-01 | | Skaičius | 4 | | 4 | | 100 | |  |
| **Proceso kriterijai** | | | | | | | | | | | | | | | | | | | |
| 01 | | 01 | | 01 | | 01 | | Integruotos pamokos | | P-01-01-01-01 | | Skaičius | 22 | | 24 | | 109 | | Integruotas pamokas mokytojai dažniau taiko, nes didėja mokinių motyvacija, įdomesnis mokymasis, orientavimasis į žinių pritaikymą |
| 01 | | 01 | | 01 | | 02 | | Pamokos netradicinėje aplinkoje | | P-01-01-01-02 | | Skaičius | 65 | | 72 | | 111 | | Buvo išnaudojamos mokyklos skaitykla, 3D technologijų klasė, internetinė skaitykla, žalioji lauko klasė, miesto muziejai, įv. siūlomos edukacinės programos už mokyklos ribų |
| 01 | | 01 | | 01 | | 03 | | Stebimos pamokos | | P-01-01-01-03 | | Skaičius | 130 | | 85 | | 65 | | Numatytas pamokų stebėjimo sistemos tobulinimas, dalijantis patirtimi ir plėtojant besimokančią bendruomenę |
| **Indėlio kriterijai** | | | | | | | | | | | | | | | | | | | |
| 01 | | 01 | | 02 | |  | | Mokinio pažangos rodiklių lapų pildymas | | P-01-01-02 | | Kartai | 2 | | 2 | | 100 | |  |
| **Proceso kriterijai** | | | | | | | | | | | | | | | | | | | |
| 01 | | 01 | | 02 | | 01 | | Klasių valandėlės, skirtos mokinių pažangos aptarimui | | P-01-01-02-01 | | Skaičius | 9 | | 9 | | 100 | |  |
| 01 | | 01 | | 02 | | 02 | | Posėdžiai | | P-01-01-02-02 | | Skaičius | 5 | | 5 | | 100 | |  |
| 01 | | 01 | | 02 | | 03 | | Tėvų susirinkimai | | P-01-01-02-03 | | Skaičius | 2 | | 3 | | 150 | | Mokslo metų pradžioje ir po I-ojo pusmečio organizuoti visuotiniai tėvų susirinkimai, po II-ojo pusmečio – klasių tėvų susirinkimai |
| **Indėlio kriterijai** | | | | | | | | | | | | | | | | | | | |
| 01 | | 01 | | 03 | |  | | Pedagoginės pagalbos teikimo tvarkos aprašas | | P-01-01-03 | | Skaičius | 1 | | 1 | | 100 | |  |
| **Proceso kriterijai** | | | | | | | | | | | | | | | | | | | |
| 01 | | 01 | | 03 | | 01 | | Konsultacijų ir modulių programos | | P-01-01-03-01 | | Val. skaičius per sav. | 15 | | 9 | | 60 | | Konsultacijų val. skirtos pagal poreikį, siūlomas modulių programas rinkosi mokiniai |
| 01 | | 01 | | 03 | | 02 | | Socialinių įgūdžių ugdymo grupės užsiėmimai | | P-01-01-03-02 | | Skaičius | 12 | | 12 | | 100 | |  |
| **Indėlio kriterijai** | | | | | | | | | | | | | | | | | | | |
| 01 | 02 | | 01 | |  | | Metodinės tarybos ir metodinių grupių pasitarimai | | P-01-02-01 | | Skaičius | | | 7 | | 7 | | 100 |  |
| **Proceso kriterijai** | | | | | | | | | | | | | | | | | | | |
| 01 | 02 | | 01 | | 01 | | Kvalifikacijos tobulinimo renginių dienos | | P-01-02-01-01 | | Skaičius | | | 250 | | 240 | | 96 | Visi mokytojai tobulino savo kompetencijas, tačiau skirtingą dienų skaičių dalyvavo kvalifikaciniuose renginiuose: vieni 5 dienas, kiti – mažiau |
| 01 | 02 | | 01 | | 02 | | Konferencijos ir metodiniai renginiai | | P-01-02-01-02 | | Skaičius | | | 5 | | 4 | | 80 | Resp. gamtamokslinė konferencija metodinės tarybos nutarimu perkelta į 2018 metus, vyks balandžio 5 d. |
| **Indėlio kriterijai** | | | | | | | | | | | | | | | | | | | |
| 02 | 01 | | 01 | |  | | Mokinių dalyvavimas neformaliojo švietimo veiklose | | P-02-01-01 | | Procentai | | | 60 | | 61 | | 101 |  |
| **Proceso kriterijai** | | | | | | | | | | | | | | | | | | | |
| 02 | 01 | | 01 | | 01 | | Šventės ir renginiai | | P-02-01-01-01 | | Skaičius | | | 30 | | 50 | | 166 |  |
| 02 | 01 | | 01 | | 02 | | Neformaliojo švietimo programos | | P-02-01-01-02 | | Skaičius | | | 25 | | 24 | | 96 |  |
| **Indėlio kriterijai** | | | | | | | | | | | | | | | | | | | |
| 02 | 01 | | 02 | |  | | Bendros veiklos, dalyvaujant tėvams (renginiai, pasitarimai, išvykos, akcijos ir kt.) | | P-02-01-02 | | Skaičius | | | 66 | | 60 | | 91 | Vienas iš nepakankamo tėvų dalyvavimo veiklose argumentų – darbas ir didelis užimtumas. |
| **Proceso kriterijai** | | | | | | | | | | | | | | | | | | | |
| 02 | 01 | | 02 | | 01 | | Bendri mokinių, tėvų, mokytojų ir pagalbos mokiniui specialistų pasitarimai | | P-02-01-02-01 | | Skaičius | | | 25 | | 22 | | 88 | Pagerėjo mokyklos ir tėvų bendravimas per el. dienyną ir telefonu. |
| 02 | 01 | | 02 | | 02 | | Renginiai, akcijos, klasių išvykos, dalyvaujant tėvams | | P-02-01-02-02 | | Skaičius | | | 40 | | 38 | | 95 |  |
| **Indėlio kriterijai** | | | | | | | | | | | | | | | | | | | |
| 02 | 02 | | 01 | |  | | Mokiniai, dalyvaujantys prevenciniuose, socialinių įgūdžių ugdymo ir sveikos gyvensenos renginiuose | | P-02-02-01 | | Skaičius | | | 520 | | 543 | | 104 |  |
| **Proceso kriterijai** | | | | | | | | | | | | | | | | | | | |
| 02 | 02 | | 01 | | 01 | | Mokyklos bendruomenės nariai, dalyvaujantys OPKUS programoje | | P-02-02-01-01 | | Skaičius | | | 108 | | 106 | | 100 | Darbuotojų skaičius mokykloje sumažėjo 2 darbuotojais |
| 02 | 02 | | 01 | | 02 | | Gamtamokslinių, ekologinių, projektinių veiklų planas | | P-02-02-01-02 | | Skaičius | | | 1 | | 1 | | 100 |  |
| 02 | 02 | | 01 | | 03 | | Sporto ir sveikos gyvensenos renginiai | | P-02-02-01-03 | | Skaičius | | | 30 | | 35 | | 117 |  |
| **Indėlio kriterijai** | | | | | | | | | | | | | | | | | | | |
| 02 | 02 | | 02 | |  | | Numatytos lėšos kabinetų remonto darbams ir poilsio erdvių įrengimui | | P-02-02-02 | | Remonto darbų sąmata | | | 1 | | 1 | | 100 |  |
| **Proceso kriterijai** | | | | | | | | | | | | | | | | | | | |
| 02 | 02 | | 02 | | 01 | | Kabinetai, kuriuose atliekami remonto darbai | | P-02-02-02-01 | | Skaičius | | | 11 | | 11 | | 100 |  |
| 02 | 02 | | 02 | | 02 | | Įrengtos poilsio erdvės mokiniams | | P-02-02-02-02 | | Vnt. | | | 2 | | 2 | | 100 |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Druskininkų „Saulės“ pagrindinės

mokyklos direktoriaus 2017 metų ataskaitos

2 priedas

**METINIO VEIKLOS PLANO 2017 METŲ BIUDŽETO VYKDYMO ATASKAITA**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tikslo numeris | Uždavinio numeris | Priemonės numeris | Veiklos numeris | Veiklos pavadinimas | Veiklos vykdytojas | Numatyta lėšų (tūkst. Eur) | | | | | Panaudota lėšų (tūkst. Eur) | | | | | Įsisa-vinta lėšų dalis (proc.) | Ko-men-tarai/ pas-tabos |
| Iš viso | Iš jų (finansavimo šaltiniai)\*: | | | | Iš viso | Iš jų (finansavimo šaltiniai): | | | |
| SL | VB | ES | Kita (GPM 2%) | SL | VB | ES | Kita  (GPM 2%) |
| 01 | Tikslas Užtikrinti kokybišką švietimo paslaugų teikimą ir sudaryti galimybes mokytis visą gyvenimą. | | | | | | | | | | | | | | |  |  |
| 01 | 03 | Uždavinys. Įgyvendinti LR įstatymais ir kitais teisės aktais nustatytą švietimo politiką, teikiant kokybišką ugdymą savivaldybės švietimo įstaigose bei užtikrinant teikiamų paslaugų kokybę. | | | | | | | | | | | | | |  |  |
| 01 | 03 | 04 | **Priemonė. Druskininkų „Saulės“ pagrindinės mokyklos veiklos programa** | | | | | | | | | | | | |  |  |
| 01 | 03 | 04 | 01 | Veikla |  | 1124,5 | 264,0 | 859,2 |  | 1,3 | 1124,5 | 264,0 | 859,2 |  | 1,3 | 100 |  |
| 01 | 03 | 04 | **Iš viso priemonei:** | | | 1124,5 | 264,0 | 859,2 |  | 1,3 | 1124,5 | 264,0 | 859,2 |  | 1,3 | 100 |  |
| 01 | 03 | **Iš viso uždaviniui:** | | | | 1124,5 | 264,0 | 859,2 |  | 1,3 | 1124,5 | 264,0 | 859,2 |  | 1,3 | 100 |  |
| 01 | **Iš viso tikslui:** | | | | | 1124,5 | 264,0 | 859,2 |  | 1,3 | 1124,5 | 264,0 | 859,2 |  | 1,3 | 100 |  |
| **IŠ VISO:** | | | | | | 1124,5 | 264,0 | 859,2 |  | 1,3 | 1124,5 | 264,0 | 859,2 |  | 1,3 | 100 |  |

**\*** Formoje pateikiami galimų finansavimo šaltinių pavydžiai. Pildant formas nurodomi aktualūs finansavimo šaltiniai suderinti su Finansų ir apskaitos skyriumi.